Cenzură la Facebook: Zeci de oameni care au postat despre protestele împotriva PSD s-au trezit cu conturile blocate (VIDEO)

Premierul Mihai Tudose şi PSD-ul au primit un ajutor nesperat. Zeci de conturi de Facebook au fost blocate după ce pe paginile respective au apărut imagini cu prostele sau îndemnuri să iasă lumea în stradă.

Libera exprimare nu mai e chiar liberă în România. Cei de la Facebook s-au apucat de blocat orice utilizator care are ceva de reproşat guvernului sau PSD-ului.

"Hai la proteste, e și Moș Crăciun aici", atât a postat un utilizator de Facebook pe rețeaua de socializare că i-a şi fost blocat contul. Nu respectă standardele comunităţii, este argumentul celor de la Facebook.

Şi nu e un caz singular. Un alt utilizator care a distribuit un îndemn la proteste a fost la rândul său blocat. Şi tot fără să primească nicio informaţie privind motivul.

Iar o fotografie cu un mesaj critic la adresa lui Liviu Dragnea are acelaşi efect. Cei de la Facebook au șters postarea și au blocat contul. Pare a fi spam şi nu respectă regulile, e din nou explicaţia primită de utilizator.

Cenzură la Facebook: Zeci de oameni care au postat despre protestele împotriva PSD s-au trezit cu conturile blocate

Sunt însă şi utilizatori care au avut parte de explicaţii mai aprofundate. Ai folosit această funcţie în mod necorespunzător, cu o viteză prea mare, este o astfel de explicație venită de la Facebook pentru blocarea unui cont.

Iar un alt internaut se plânge că a încercat să distribuie trei postări diferite, însă de fiecare dată a fost blocat. E adevărat că toate aveau un subiect comun: protestele.ȘOC ÎN SHOWBIZ! JADOR a FURAT un ceas de 8.000 de euro dintr-un magazin. CE A URMAT, te va lăsa fără cuvinte

Încercaţi să postaţi orice legat de proteste, voi puteţi? Este al treilea post pe care încerc să îl pun şi nu îmi permite. Probabil aceste cenzuri vor deveni tot mai dese. Primim confirmarea că au un plan bine pus la punct, iar noi nu putem fi un impediment în evoluţia acestuia, scrie utilizatorul.

Iar alţii au descoperit în news feed, nu mai apare nimic legat de proteste.

Nu vreau să fiu paranoică, dar în news feed-ul meu nu apare nimic despre plimbarea din această seară. Este dubios de linişte. Numai poze drăguţe şi ştiri banale, a scris o utilizatoare. Bineînţeles, imediat, contul a fost blocat.

Şi nici filosoful Mihai Şora nu este bine văzut de cei de la Facebook. Asta după ce a participat la proteste, iar jurnalistul Laurenţiu Ciocăzanu a lăudat demersul acestuia.

Filosoful şi eseistul Mihai Şora este cel mai viteaz protestatar. La 101 ani el a ieşit în stradă la Alba Iulia, a scris jurnalistul pe pagina sa. Suficient că să fie blocat.

